laion/Wikipedia-Exotic huggingface dataset:
Kid Rock

Robert James Ritchie (sündinud 17. jaanuaril 1971), tuntud kui Kid Rock, on Ameerika laulukirjutaja, räppar, muusik, produtsent, ühiskonnaaktivist ja näitleja. Oma rohkem kui 20-aastase karjääri jooksul on ta oma muusikasse seganud rock-i, hiphopi ja kantrit. Ta on iseõppinud multiinstrumentalist, kes suudab mängida kõiki pille oma taustabändis, Twisted Brown Trucker. Kid Rock alustas oma karjääri räppari ja DJ-na. "Grits Sandwiches for Breakfast". youtube. (1990) "The Polyfuze Method". allmusic.(1993) "Early Mornin' Stoned Pimp". allmusic. (1996) "Devil Without a Cause". consequenceofsound.net.(1998) "Cocky". Metacritic.(2001) "Kid Rock". Rateyourmusic.(2003) "Rock n Roll Jesus". Rollingstone.com.(2007) "Born Free". Rollingstone.com.(2010) "Rebel Soul". Billboard. (2012) "First Kiss". The Guardian.(2015) "Sweet Southern Sugar". richersounds.com. (2017) "Activists call on Kid Rock to renounce Confederate flag". freep.com. "4 Hours at the White House With Ted Nugent, Sarah Palin and Kid Rock". NyTimes. "Kid Rock Changes Tour Name Due to Circus Lawsuit". billboard.com. "Kid Rock really has the 'Greatest Show on Earth'". PageSix. "Kid Rock on CBS Sunday Morning". YouTube. "Kid Rock The Big Interview with Dan Rather". YouTube.
Marientali

Marientali (mittesoovitatavalt Marienthali) (lühend MA) on linnaosa, mis asub Kuressaare lääneosas. Marientali kõrval asub Kudjape alevik. Marientali kortermajade kvartal kerkis Kuressaare lõunaservale Marientali ja Pihtla tee ristmiku ümbrusse 1960.–1970. aastate elamuehitusbuumi käigus. Hiljem hakkas kvartal laienema tänu aktiivsele individuaalelamute ehitusele ja tänaseks on Marientali teest Pihtla poole, kunagise mõisa ümbrusse jääv väikeelamurajoon saanud eraldi Lilleküla nime. Marientali, www.eki.ee Mehis Tulk, Mariental: mõisa nimega linnajagu, saartehaal.postimees.ee, 26. september 2020 Marientali tee "Marientali relvaladu osutus külajutuks" Saarte Hääl, 7. november 2007
Ameerika Ühendriigid 2018. aasta taliolümpiamängudel

USA Ameerika Ühendriigid osales 2018. aasta taliolümpiamängudel Pyeongchangis 242 sportlasega, kes võistlesid kõigil kavas olnud 15 spordialal. Kuldmedali võitsid lumelauasõidus Redmond Gerard, Jamie Anderson, Chloe Kim ja Shaun White vigursuusatamises David Wise, mäesuusatamises Mikaela Shiffrin, murdmaasuusanaiskond Jessica Diggins ja Kikkan Randall, USA jäähokinaiskond ning USA jääkeeglimeeskond.
Kanada 2018. aasta taliolümpiamängudel

CAN Kanada osales 2018. aasta taliolümpiamängudel Pyeongchangis 225 sportlasega, kes võistlesid 14 spordialal. Kanada lippu kandsid avatseremoonial iluuisutajad Tessa Virtue ja Scott Moir. Olümpiavõitjaks tulid iluuisutamisvõistkond koosseisus Patrick Chan, Kaetlyn Osmond, Gabrielle Daleman, Meagan Duhamel, Eric Radford, Tessa Virtue ja Scott Moir, Tessa Virtue ja Scott Moir jäätantsus; Mikaël Kingsbury, Cassie Sharpe, Brady Leman ja Kelsey Serwa vigursuusatamises, Sébastien Toutant lumelauasõidus, Kaitlyn Lawes ja John Morris jääkeeglis, Ted-Jan Bloemen kiiruisutamises, Samuel Girard lühirajauisutamises ning Justin Kripps ja Alexander Kopacz kahebobis.
Uitenhage

Uitenhage (2021. aasta veebruarist ametlikult Kariega) on linn Lõuna-Aafrika Vabariigis Ida-Kapimaa provintsis Nelson Mandela Bay linnaringkonnas. Uitenhage on asutatud 1804. aastal. Uitenhage on oluline tööstuslinn, seal asuvad Volkswageni ja Goodyeari tehased. 2011. aasta rahvaloenduse andmetel oli Uitenhage elanikest värvilisi 54,71%, mustanahalisi aafriklasi 23,81%, valgeid 18,44%, India või Aasia päritolu inimesi 1,25% ja teisi 1,79%. Afrikaani keelt pidas emakeeleks 68,85% inimestest, koosa keelt 17,90% ja inglise keelt 10,36%. Vaade kesklinnale Cuyleri mõis Uitenhages Malibongwe Dayimani, Canny Maphanga:Eastern Cape name changes: 'The ANC has gone too far', says DA News24, 24. veebruar 2021 Uitenhage, Port Elizabeth South Africa Explored https://census2011.adrianfrith.com/place/299003
Shady Records

Shady Records on Ameerika plaadifirma, mis on spetsialiseerunud hiphopmuusikale. Pärast üliedukat albumit "The Slim Shady LP" aastal 1999 lõid Eminem ja tema manager Paul Rosenberg plaadifirma Shady Records. See on välja andnud üheksa esitaja plaate. Samuti on see olnud osa raadiojaama Shade 45 äritegevusest Sirius Satellite Radio kaudu. Ajakiri XXL Magazine on Shady Recordsist välja andnud eriväljaande. Plaadifirma on ka ülieduka 2006. aasta turnee "Anger Management" taga. Ta on kokku pannud ka filmi “8-Mile” jaoks tehtud Eminemi soundtrack'i, millel on filmi tunnuslugu "Lose Yourself". Laul võitis Oscari parima originaallaulu eest, see oli esimene, mis antud hiphopžanris laulule. Firma on teeninud RIAA autasu (plaatina- või kõrgem staatus) seitsmele oma neljateistkümnest albumist. D12 Slaughterhouse Yelawolf Bad Meets Evil Joell Ortiz Obie Trice Stat Quo Bobby Creekwater Cashis https://shadyrecords.com/ https://rateyourmusic.com/release/album/eminem/the-slim-shady-lp-1/ https://g.co/kgs/B1AmLY https://www.siriusxm.com/shade45 https://www.siriusxm.com/ http://www.xxlmag.com/?submitbutton&s=shady%20records "Arhiivikoopia". Originaali arhiivikoopia seisuga 4. oktoober 2017. Vaadatud 11. veebruaril 2018.{{netiviide}}: CS1 hooldus: arhiivikoopia kasutusel pealkirjana (link) http://www.imdb.com/title/tt0298203/soundtrack https://www.youtube.com/watch?v=_Yhyp-_hX2s https://www.youtube.com/watch?v=klUAGK9Z-dg https://www.riaa.com/ http://www.slaughterhousemusic.com/ https://www.hotnewhiphop.com/joell-ortiz/profile/ https://en.wikipedia.org/wiki/Obie_Trice https://g.co/kgs/ZBXr5G https://g.co/kgs/BE7MQZ https://g.co/kgs/CPZCpW
Jaapan 2018. aasta taliolümpiamängudel

JPN Jaapan osales 2018. aasta taliolümpiamängudel Pyeongchangis 124 sportlasega, kes võistlesid 13 spordialal. Olümpiavõitjaks tulid iluuisutaja Yuzuru Hanyū, kiiruisutajad Nao Kodaira ja Nana Takagi ning kiiruisutamisnaiskond koosseisus Miho Takagi, Ayaka Kikuchi, Ayano Sato ja Nana Takagi. Jaapani lippu kandis avatseremoonial suusahüppaja Sara Takanashi. Suusahüppaja Noriaki Kasaist sai 9. veebruaril esimene sportlane, kes on osalenud 8 taliolümpiamängudel. https://www.pyeongchang2018.com/en/game-time/results/OWG2018/en/general/noc-entries-japan.htm
Rohelised kassid

"Rohelised kassid" on Eesti 2017. aasta mängufilm, mille on lavastanud Andres Puustusmaa. Film esilinastus 20. novembril 2017 Tallinnas. Maailma esilinastus toimus 20. novembril 2017 Pimedate Ööde Filmifestivalil (PÖFF) Tallinnas. Kinodes hakkas film jooksma 5. jaanuarist 2018 Tallinnas. Rohelised kassid andmekogus IMDb (inglise) Emelie Toomela, "Külm arve, natuke natsikulda ja Ida-Euroopa kauboid", Sirp, 12. jaanuar 2018 Helen Eelrand, ""Rohelised kassid" andsid pressikonverentsi", ERR, 20. november 2017 Lea Eisen, "PÖFF andis elutööauhinna Tõnu Kargile", Tallinna TV, 20. november 2017
Hiina 2018. aasta taliolümpiamängudel

CHN Hiina osales 2018. aasta taliolümpiamängudel Pyeongchangis 81 sportlasega, kes võistlesid 12 spordialal. Olümpiavõitjaks tuli lühirajauisutaja Wu Dajing meeste 500 m distantsil. https://www.pyeongchang2018.com/en/game-time/results/OWG2018/en/general/noc-entries-china.htm
Benoni

Benoni on linn Lõuna-Aafrika Vabariigis Gautengi provintsis Ekurhuleni linnaringkonnas. Benoni on asutatud 1881. aastal. Alates 2000. aasta detsembrist ei ole Benoni enam iseseisev omavalitsusüksus, vaid kuulub Ekurhuleni linnaringkonna koosseisu. Lõuna-Aafrika Vabariigi 2011. aasta rahvaloenduse andmetel oli Benoni elanikest mustanahalisi aafriklasi 45,19%, valgeid 38,05%, India või Aasia päritolu inimesi 13,86%, värvilisi 2,08% ja teisi 0,82%. Inglise keelt pidas emakeeleks 41,04% inimesi, afrikaani keelt 19,31%, suulu keelt 17,08%, pedi keelt 5,25%, sotho keelt 3,32%, tsonga keelt 3,07%, koosa keelt 2,52%, ndebele keelt 2,07% ja tsvana keelt 1,61%. Benonis on sündinud näitleja Charlize Theron. Benonis on üles kasvanud praegune Monaco vürstinna Charlene (varasema nimega Charlene Wittstock). Benoni (South Africa) CRW Flags https://census2011.adrianfrith.com/place/797011 5 Things You Didn’t Know About Charlize Theron Vogue, 30. juuli 2017 Charlene Wittstock Monaco
Germiston

Germiston on linn Lõuna-Aafrika Vabariigis Gautengi provintsis, Ekurhuleni linnaringkonna halduskeskus. Germiston on asutatud 1886. aastal. Alates 2000. aasta detsembrist ei ole Germiston enam iseseisev omavalitsusüksus, vaid kuulub Ekurhuleni linnaringkonna koosseisu. Lõuna-Aafrika Vabariigi 2011. aasta rahvaloenduse andmetel oli Germistoni elanikest mustanahalisi aafriklasi 62,26%, valgeid 31,28%, India või Aasia päritolu inimesi 3,02%, värvilisi 2,35% ja teisi 1,09%. Inglise keelt pidas emakeeleks 24,29% inimestest, afrikaani keelt 16,58%, suulu keelt 16,57%, koosa keelt 9,44%, pedi keelt 7,82%, sotho keelt 7,12%, tsonga keelt 4,04%, venda keelt 2,60%, tsvana keelt 2,46%, ndebele keelt 1,68% ja svaasi keelt 1,28%. Germiston (South Africa) CRW Flags https://census2011.adrianfrith.com/place/797008
Slumerican

Slumerican on hiphopile orienteeritud sõltumatu Ameerika plaadifirma, mille on asutanud 2012. aastal räppar Yelawolf. http://slumerican.com/ "Arhiivikoopia". Originaali arhiivikoopia seisuga 12. veebruar 2018. Vaadatud 11. veebruaril 2018.{{netiviide}}: CS1 hooldus: arhiivikoopia kasutusel pealkirjana (link) https://g.co/kgs/o6ypBp https://pitchfork.com/reviews/albums/20531-love-story/ https://g.co/kgs/rJr4Zy https://hiphopdx.com/reviews/id.2823/title.say-hello-to-a-reenergized-bubba-sparxxx-with-the-bubba-mathis-ep# https://g.co/kgs/nJgywH "Arhiivikoopia". Originaali arhiivikoopia seisuga 8. oktoober 2017. Vaadatud 11. veebruaril 2018.{{netiviide}}: CS1 hooldus: arhiivikoopia kasutusel pealkirjana (link) https://g.co/kgs/wgPZ4R https://rateyourmusic.com/release/album/dj-paul/_yots-year-of-the-six-pt-1/ "Arhiivikoopia". Originaali arhiivikoopia seisuga 12. veebruar 2018. Vaadatud 11. veebruaril 2018.{{netiviide}}: CS1 hooldus: arhiivikoopia kasutusel pealkirjana (link) https://rateyourmusic.com/release/ep/struggle-jennings/return-of-the-outlaw/ https://genius.com/albums/Dj-paul/Yots-year-of-the-six-pt-2 https://elmixtape.wordpress.com/tag/million-dead-march/ https://www.hotnewhiphop.com/yelawolf-trial-by-fire-review-news.39130.html
Šveits 2018. aasta taliolümpiamängudel

SUI Šveits osales 2018. aasta taliolümpiamängudel Pyeongchangis 168 sportlasega, kes võistlesid 14 spordialal. Olümpiavõitjaks tulid murdmaasuusataja Dario Cologna 15 km vabastiilis, vigursuusataja Sarah Höfflin pargisõidus ja mäesuusataja Michelle Gisin Alpi kahevõistluses, lumelauasõitja Nevin Galmarini ja Šveitsi mäesuusatamise segavõistkond. https://www.pyeongchang2018.com/en/game-time/results/OWG2018/en/general/noc-entries-switzerland.htm
Hülgerahu (Kõverlaid)

Hülgerahu on 0,2 hektari suurune rahu Väinameres Kõverlaiust 300 meetrit kagus. Saar kuulub Hiiumaa laidude maastikukaitseala Laidelahe sihtkaitsevööndisse. Rahu rannajoone pikkus on 265 meetrit. Hülgerahu on nime saanud ilmselt selle järgi, et see on viigerhüljeste lesila. Rahu on kivise pinnamoega. Rahu peal ja läheduses asetseb palju rändrahne ja väiksemaid kive. Taimi on vähe ja nad on madalad, kasvab pilliroog. 2004. aasta aprillis kuhjusid saare peale kõrged rüsijäävallid. Hülgerahu Eesti looduse infosüsteemis
Hotazel

Hotazel on linn Lõuna-Aafrika Vabariigis Põhja-Kapimaa provintsis John Taolo Gaetsewe ringkonnas Joe Morolongi vallas. Hotazeli lähedal on mangaanikaevandused. 2011. aasta rahvaloenduse andmetel oli Hotazeli elanikest mustanahalisi aafriklasi 61,73%, valgeid 22,61%, värvilisi 14,58%, India või Aasia päritolu inimesi 0,85% ja teisi 0,17%. Tsvana keelt pidas emakeeleks 48,76% inimestest, afrikaani keelt 37,84%, inglise keelt 5,01%, sotho keelt 2,78%, koosa keelt 1,45%, suulu keelt 1,27% ja pedi keelt 0,91%. Hotazel, Northern Cape karoospace.co.za https://census2011.adrianfrith.com/place/360079
Aarne Vesilind

Peep Aarne Vesilind, ka P. Aarne Vesilind, (13. juuni 1939 Tallinn – 28. jaanuar 2018 Hanover, New Hampshire, USA) oli eesti tehnikateadlane, filosoofiadoktor ja professor. Aarne Vesilind sündis Tallinnas ja elas Pirital, kuid lahkus koos vanemate ja vennaga 1944. aastal Eestist, elas seejärel Saksamaal Geislingeni laagris ning alates 1949. aastast Ameerika Ühendriikides. 1962. aastal lõpetas ta Ameerika Ühendriikides Pennsylvania osariigis Bethlehemis Lehigh' ülikooli ning sai 1968. aastal Põhja-Carolina ülikoolist Chapel Hillis doktorikraadi. 1970. aastast oli ta Duke'i ülikooli õppejõud, aastast 1977 professor. 1976. aastal oli külalisprofessor Uus-Meremaal Waikato ülikoolis. 1990–1991 töötas ta New Hampshire'is Hanoveris Darthmouthi eetikainstituudi külalisteaduri ja -professorina. Aastatel 1991–1996 oli ta rakenduseetika keskuse direktor. Pärast 30-aastast tööd Duke'i ülikoolis jätkas ta oma akadeemilist karjääri Pennsylvania osariigis Lewisburgis asuvas Bucknelli ülikoolis. Tema peamised valdkonnad olid keskkonnatehnika ja keskkonnaga seotud eetikaküsimuste temaatika. Eriti 1990. aastatel tegi ta uurimusi sademete veetustamise, setteärastuse, tahkete jäätmete käitluse ja keskkonnaeetika alal, näiteks: Assessing the true cost of landfills (koos S. Hirsfieldi ja E. I Pas'ga). – Waste Management and Research, 1992, 10, 6; The future of environmental engineering. – Journal of Environmental Engineering, 1993, 119, 4; There is no such thing as environmental ethics. – Science and Engineering Ethics, 1996, 2. Autori või kaasautorina on ta kirjutanud üle 40 erialase raamatu. Palju aastaid tegutses ta skaudina (Eagle Scouti organisatsioonis). Ta oli ka kahe põlvkonna kolledžitudengite mentor. Aarne Vesilind musitseeris kogu elu. Pensionile jäänult pühendus ta senisest rohkem kogukondlikele tegevustele ja hakkas taas aktiivsemalt tegelema muusikaga: asutas kogukonna liikmetest mitu ansamblit-orkestrit (nt Exit 13 Tuba Quartet) ning tegi eriti puhkpillikoosseisude jaoks paljude muusikapalade (sh ka eesti autorite loomingu) seadeid. Eriti veetles teda ammu unustatud muusikapaladele uue elu andmine. Ta komponeeris ka ise muusikat, mida on esitanud paljud USA muusikud. Lisaks oli ta osav puutöö vallas. Abikaasa Elizabethiga tutvus ta juba lapsena Beaveris koolis käies. Nende lapsed on Pamela, Steve ja Lauren. Tema vend on Priit Vesilind. Aarne Vesilind suri 28. jaanuaril 2018 vähki. Järelehüüe veebilehel meaningfulfunerals.net, vaadatud 11.02.2018 Eesti entsüklopeedia, 14. kd [1] Priit Vesilinnu järelehüüe ja Aarne Vesilinno foto Facebookis, 05.02.2018 (piiratud juurdepääsuga)
Makseterminal

Makseterminal on kaardilugeriga elektrooniline seade, mille vahendusel toimub maksekaardiga rahatehingute teostamine. Makse algatamiseks sisestatakse pangakaart terminali ja sisestatakse PIN-kood. Kaardiomaniku pank kontrollib autoriseerimise käigus maksja sisestatud PIN-koodi vastavust, piisava raha olemasolu maksja kontol, päevalimiiti, kaardi kehtivusaega ja muid andmeid. Kontrolli edukal läbimisel broneeritakse kaarti omava panga poolt maksja kontol vastav makse summa. Info kaarditehingu õnnestumise kohta edastatakse makseterminali ekraanile. Makseterminalist väljastatakse kviitung tehingu toimumise kinnitusena. Kui autoriseerimine ei õnnestu (pangakontol ei ole piisavalt raha või maksekaardi kehtivusaeg on möödas), siis tehingut ei toimu. Makseterminal saadab ostutehingute elektroonilise nimekirja kaardimaksesüsteemile, mis töötleb tehingud ning edastab info vastastikusteks tasaarveldusteks pankadele ja rahvusvahelistesse maksevõrkudesse. Kaardimaksesüsteem kogub kokku iga panga kaartidega tehtud tehingud ja reaalne raha liigub ühest pangast teise ühe korraga. Pangad teevad nende summade ulatuses omavahel tasaarveldusi. Viipemakseid toetava makseterminali puhul pole vaja puutevaba tehnoloogiaga pangakaarti kaardilugerisse sisestada, vaid piisab kaardiga terminali kohal viipamisest. Kaardimaksesüsteem www.eestipank.ee Puutevabad pangakaardid ja viipemakse minuraha.ee
Konteinertankla

Konteinertankla on kompaktne tankla (konteineri või kioski kujul), mis sisaldab mahutit ja kütuse väljastamiseks vajalikku teisaldatavat inventari.
Laheva Silmaallikas

Laheva Silmaallikas ehk Laheva Ohvriallikas on silmaallikas Läänemaal Ridala kihelkonna Laheva külas. Allikas on arheoloogiamälestisena riikliku kaitsea all, Kultuurimälestiste Riiklikus registris nime all Ohvriallikas, registri numbriga 10122. Silmaallika ümbruses on arvukalt sama suuri ja väiksemaid allikaid Lekepealse soo servas. Silmaallikas kultuurimälestiste riiklikus registris
Erymanthose metssiga

Erymanthose metssiga oli vanakreeka mütoloogias kult, kelle kinnipüüdmine oli Heraklese neljas vägitegu (Antiigileksikoni järgi viies). Keegi jumalatest laskis Erymanthose kuldi maa peale, et ta surmaks Aphrodite armukese Adonise. Kes seda täpselt tegi, on selgitamata; nimetatud on Apollonit, Artemist ja Hephaistost. Kult tappis Adonise oma kihvadega ja jäi elama Arkaadiasse Erymanthose mäe kanti. Erinevalt eelmistest loomadest, kellega Herakles võitlema pidi, ei kaevanud kohalikud elanikud eriti kuldi üle. Enne metsseaga võitlemist läks Herakles Pholose juurde nõu küsima ja seal tekkinud joomingu käigus tappis oma mürginooltega kentaurid. Herakles kihutas kuldi sügavasse lumme, milles loom ei saanud liikuda. Seda nõu ei andnud talle Athena nagu eelmistes vägitöödes, vaid kentaur Cheiron. Herakles tõstis sea õlgadele ja viis elusana Erysichtonile näha. Too käskis looma vabaks lasta, ent pärast seda pole Erymanthose kuldist enam kuulda olnud. Kalydoni metssiga
Rick James

Rick James (sünninimega James Ambrose Johnson, Jr; 1. veebruar 1948 New York – 6. august 2004 Los Angeles) oli Ameerika Ühendriikide laulja, muusik ja muusikaprodutsent. Rick James oli Motowni plaadifirma palgal olev laulukirjutaja, artist ja produtsent. Teda kutsuti funk-muusika kuningaks (King of Funk). Ta kirjutas ning produtseeris laule järgmistele artistidele: Teena Marie, Stone City Band, Mary Jane Girls, Eddie Murphy. Rick James arendas edasi funk-muusikat, segades seda souli, disko ja rokkmuusika elementidega. Tulemuseks oli žanr nimega P-Funk (Punk-Funk).
Uus-Meremaa 2018. aasta taliolümpiamängudel

NZL Uus-Meremaa osales 2018. aasta taliolümpiamängudel Pyeongchangis 21 sportlasega, kes võistlesid 5 spordialal. Uus-Meremaa lippu kandis avatseremoonial vigursuusataja Beau-James Wells. Uus-Meremaa olümpiamängude kodulehel
Suurbritannia 2018. aasta taliolümpiamängudel

GBR Suurbritannia osales 2018. aasta taliolümpiamängudel Pyeongchangis 58 sportlasega, kes võistlesid 11 spordialal. Suurbritannia lippu kandis avatseremoonial skeletoni sõitja Lizzy Yarnold, kes tuli 17. veebruaril ka olümpiavõitjaks. Suurbritannia olümpiamängude kodulehel
Austraalia 2018. aasta taliolümpiamängudel

AUS Austraalia osales 2018. aasta taliolümpiamängudel Pyeongchangis 51 sportlasega, kes võistlesid 10 spordialal. Austraalia lippu kandis avatseremoonial lumelauasõitja Scott James. Austraalia olümpiamängude kodulehel
Austria 2018. aasta taliolümpiamängudel

AUT Austria osales 2018. aasta taliolümpiamängudel Pyeongchangis 105 sportlasega, kes võistlesid 12 spordialal. Austria lippu kandis avatseremoonial mäesuusataja Anna Veith. Olümpiavõitjaks tulid kelgutaja David Gleirscher, vigursuusataja Anna Gasser ning mäesuusatajad Marcel Hirscher (kaks korda) ja Matthias Mayer. Austria olümpiamängude kodulehel
Ojamaa kaevandus

Ojamaa kaevandus on põlevkivikaevandus Ida-Virumaal tootmiskeskusega Võrnu külas. Kaevandust haldab Viru Keemia Grupi (VKG) tütarettevõte VKG Kaevandused OÜ. Ojamaa kaevandus on Eesti esimene taasiseseisvumisjärgselt rajatud kaevandus. Kaeveluba saadi 2004. aastal ja kaevandamist alustati 2009. VKG Kohtla-Järvel asuvast tööstuskompleksist paikneb kaevandus 12,5 km kaugusel. Neid ühendab maapealne kaetud konveier. Kaevandus varustab VKG põlevkiviõli tootmise tehaseid. Ojamaa kaevanduse tootmiskeskuse detailplaneeringu kehtestamine "VKG Kaevandused OÜ". Originaali arhiivikoopia seisuga 12. veebruar 2018. Vaadatud 11. veebruaril 2018.
Itaalia 2018. aasta taliolümpiamängudel

ITA Itaalia osales 2018. aasta taliolümpiamängudel Pyeongchangis 122 sportlasega, kes võistlesid 14 spordialal. Olümpiavõitjaks tulid lühirajauisutaja Arianna Fontana, kes kandis mängude avatseremoonial ka Itaalia lippu, lumelauasõitja Michela Moioli ja mäesuusataja Sofia Goggia. https://www.pyeongchang2018.com/en/game-time/results/OWG2018/en/general/noc-entries-italy.htm
Lerna järv

Lerna järv oli järv, mis paiknes Argolises tänapäeva Myloi valla maa-alal. Vald asub Peloponnesose idakaldal Argolída lahe ääres ja tema keskus asub tänapäeval 6 kilomeetrit maakonnakeskusest Argosest lõunas. Lerna oli mageveelaguun, mida eraldasid Egeuse merest luited. Pronksiajal oli tema läbimõõt 4–7 kilomeetrit. Lerna järv oli veel Athenaiose ajal tuntud puhta ja maitsva vee poolest. Vanakreeka mütoloogia järgi elas järve ääres Lerna hüdra, kelle tapmine oli üks Heraklese vägitöödest. Räägitakse ka, et hüdra valvanud sissepääsu allmaailma, ent pärast hüdra tapmist ei saanud Lerna kuulsaks kohana, kust allmaailma pääseb. Plutarchose sõnul ohverdanud kohalikud elanikud allmaailmale lambaid, visates neid järve, et nad upuksid. Pausanias kirjutab, et Nero olevat soovinud mõõta järve sügavust ja löönud kokku mitme staadioni pikkuse lati, millega ta aga polevat põhja küündinud, nagu ka keegi teine polevat järve sügavust mõõta suutnud. Samuti kirjutab ta, et keegi polevat veel suutnud üle järve ujuda, vaid kõik, kes seda on proovinud, olevat vee alla tõmmatud ja ära uppunud. Aegamööda kandus järve setteid, mis muutsid järve sooks. Seda soodustas metsade maharaiumisega kaasnev erosioon. Soostuvas järves sigisid massiliselt malaaria ja teiste haiguste tekitajad, mistõttu Strabon nimetas seda kanti haiguste Lernaks. Lerna hüdra legendis võib kajastuda lernalaste võitlus järve kuivendamise eest. Legendis tapab hüdra mürgine hingus kõik läheduses elava. Lõplikult kuivendati Lerna järv 19. sajandil. Lerna järve geoloogia (inglise keeles) Lerna järve arheoloogia Kreeka kultuuriministeeriumi saidil (inglise keeles) Lerna-äärne arhitektuur (inglise keeles) Lerna mütoloogias (inglise keeles)
Spiss

Spiss on vald (Gemeinde) Austrias Tirooli liidumaal Landecki ringkonnas. Vald asub 1653 m kõrgusel merepinnast. Valla pindala on 24,5 km², 1. jaanuaril 2016 elas seal 118 inimest. Vald paikneb 22 km Landeckist lõunas Šveitsi piiril. See on üks väiksemaid valdu ringkonnas. Olles algselt Naudersi osa, sai see 1547. aastal omaette vallaks. Peamisteks sissetulekuallikateks on turism ja põllumajandus. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019. www.spiss.tirol.gv.at
Stanz bei Landeck

Stanz bei Landeck on vald (Gemeinde) Austrias Tirooli liidumaal Landecki ringkonnas. Vald asub 1040 m kõrgusel merepinnast. Valla pindala on 7,3 km², 1. jaanuaril 2016 elas seal 573 inimest. Vald paikneb 1 km Landeckist põhjas. Küla on kirjalikult esmamainitud 1150. aastal nimega Stanuc. Peamine sissetulekuallikas on ploomid, mis töödeldakse napsiks. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019. www.stanz.tirol.gv.at
Strengen

Strengen on vald (Gemeinde) Austrias Tirooli liidumaal Landecki ringkonnas. Vald asub 1012 m kõrgusel merepinnast. Valla pindala on 23,2 km², 1. jaanuaril 2016 elas seal 1205 inimest. Vald paikneb 7,7 km Landeckist läänes. Küla on esmamainitud 1774. aasta atlases nimega Gstreng. Peamine sissetulekuallikas on turism. Hugo Stoltzenberg, keemik Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019. www.strengen.at
Valgevene 2018. aasta taliolümpiamängudel

BLR Valgevene osales 2018. aasta taliolümpiamängudel Pyeongchangis 33 sportlasega, kes võistlesid 6 spordialal. Valgevene lippu kandis avatseremoonial vigursuusataja Alla Tsuper. Olümpiavõitjaks tuli Hanna Huskova vigursuusatamises ja Valgevene naiskond (Nadzeja Skardina, Iryna Kryŭko, Dzinara Alimbekava, Darja Domračava) laskesuusatamise teatesõidus.
Tobadill

Tobadill on väike vald (Gemeinde) Austrias Tirooli liidumaal Landecki ringkonnas. Vald asub 1136 m kõrgusel merepinnast. Valla pindala on 16,48 km², 1. jaanuaril 2016 elas seal 521 inimest. Vald paikneb 4 km Landeckist läänes. Küla on esmamainitud 1275. aastal kui "tabulat ill". Algselt Piansi osana eraldati küla 1949. aastal omaette vallaks. Rosanna ja Trisanna jõgi ühinevad seal Sanna jõeks. Peamine sissetulekuallikas on turism, näiteks kajakisõit. https://www.statistik.at/blickgem/blick1/g70628.pdf